ངའི་ཕུ་བོ་ལོ་འགའི་སྔོན་ཏུ་གྲོང་ཁྱེར་དུ་ཕྱིན་སོང་།ཁོ་རང་སོང་ནས་མི་ལོ་ག་ཙམ་འགོར་ཟིན་པ་ངས་ཏན་ཏན་ཞིག་མི་ཤེས།ད་དུང་མུ་མཐུད་དུ་མི་ལོ་ཅི་ཙམ་ལ་འདུག་སྲིད་པའང་གཏན་ནས་མི་ཤེས།ངས་བསམ་ན་ང་ཚོ་ནི་མི་ལོ་མང་པོར་སོ་སོར་གྱེས་ཏེ་ས་ཕྱོགས་རེ་རེ་ན་བྱིས་པ་བཞིན་དགུང་ཁའི་ཉི་འོད་ཀྱི་སོར་རྩེ་ན་དལ་མོར་འགུལ་གྱིན་ཡོད་ཨང་སྙམ།ཡང་ན་རང་དབང་མེད་པར་གཞན་གྱི་འཇིག་རྟེན་ནས་འཚོ་བཞིན་ག་ལེར་རྒས་འགྲོ་ཨང་སྙམ་ཡོང་།མི་རྣམས་དེ་ལྟར་བསམ་དབང་དྲན་དབང་མེད་པར་གཞན་ནས་གཞན་དུ་འཚོ་བའི་རྒྱུ་མཚན་ག་རེ་ཡིན་མིན་ངས་མི་ཤེས་ལ་ངས་ཕ་མེས་ཡང་མེས་དག་གིས་ཀྱང་མི་ཤེས།